Groep gesoek ná inbraak by Spar in HartiesArgieffoto Die polisie het ŉ volskaalse soektog van stapel gestuur na ŉ groep verdagtes wat in die vroeë oggendure by die Mountain Lake Kwikspar in Broederstroom, Hartbeespoort, ingebreek het. Kapt. Paul Ramaloko, polisiewoordvoerder van Noordwes, het gesê ŉ onbekende hoeveelheid verdagtes het toegang tot die winkel bekom, waarna hulle die kluis opgeblaas en met ŉ onbekende hoeveelheid kontant gevlug het. “Niemand is tydens die voorval beseer nie en niemand is nog in verband metdie voorval in hegtenis geneem nie,” het Ramaloko gesê. Die Hartbeespoort-polisie ondersoek die saak en versoek enigiemand met meer inligting oor die voorval om met hulle in verbinding te tree.